钦定古今图书集成/明伦汇编/氏族典/第479卷 > 《廖用贤尚友录》 > 段永
## 钦定古今图书集成/明伦汇编/氏族典/第479卷 > 《廖用贤尚友录》 > 段永

按《周书段永传》，“永字永宾，其先辽西石城人，晋幽州
刺史匹䃅之后也。曾祖愄，仕魏黄龙镇将，因徙高陆
之河阳焉。永幼有志操，魏正光末，六镇扰乱，避地中
山。后赴洛阳，拜平东将军，封沃阳县公，累迁骠骑大
将军，开府仪同三司，赐姓尔绵氏。魏废帝元年，授恒
州刺史。孝闵帝践祚，进爵广城郡公，入为工部中大”
夫。保定四年，拜大将军。永历任内外，所在颇有声称。
天和四年，授小司寇。寻为右二军总管，遇疾卒。谥曰基。子岌嗣，官至兵部下大夫。